CELEX: 62018TA0671
Language: hu
Date: 2021-10-20 00:00:00
Title: T-671/18. sz. és T-140/19. sz. egyesített ügyek: A Törvényszék 2021. október 20-i ítélete – ZU kontra Bizottság („Közszolgálat – Tisztviselők – Szolgálati érdekből történő, intézményen belüli áthelyezés – A személyzeti szabályzat 12a. cikke – Lelki zaklatás – A személyzeti szabályzat 25. cikke – Indokolási kötelezettség – Védelemhez való jog és meghallgatáshoz való jog – Nyilvánvaló mérlegelési hiba – A megfelelő ügyintézés elve és a gondoskodási kötelezettség – A személyzeti szabályzat 22a. cikke – Hatáskörrel való visszaélés – A személyzeti szabályzat 24. cikke – Segítségnyújtás iránti kérelem – A kérelem elutasítása – A 2017. évi értékelési időszak – Értékelő jelentés – A 2018. évi előléptetési időszak – Az előléptetés mellőzésére irányuló javaslat – Felelősség”)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/19
            
         
      A Törvényszék 2021. október 20-i ítélete – ZU kontra Bizottság
      (T-671/18. sz. és T-140/19. sz. egyesített ügyek) (1)
      
      („Közszolgálat - Tisztviselők - Szolgálati érdekből történő, intézményen belüli áthelyezés - A személyzeti szabályzat 12a. cikke - Lelki zaklatás - A személyzeti szabályzat 25. cikke - Indokolási kötelezettség - Védelemhez való jog és meghallgatáshoz való jog - Nyilvánvaló mérlegelési hiba - A megfelelő ügyintézés elve és a gondoskodási kötelezettség - A személyzeti szabályzat 22a. cikke - Hatáskörrel való visszaélés - A személyzeti szabályzat 24. cikke - Segítségnyújtás iránti kérelem - A kérelem elutasítása - A 2017. évi értékelési időszak - Értékelő jelentés - A 2018. évi előléptetési időszak - Az előléptetés mellőzésére irányuló javaslat - Felelősség”)
      (2021/C 502/28)
      Az eljárás nyelve: angol
      
         Felek
      
      
         Felperes: ZU (képviselő: C. Bernard-Glanz ügyvéd)
      
         Alperes: Európai Bizottság (képviselők: I. Melo Sampaio, D. Milanowska és L. Vernier meghatalmazottak, segítőik: D. Waelbroeck és A. Duron ügyvédek)
      
         Az ügy tárgya
      
      A T-671/18. sz. ügyben az EUMSZ 270. cikk alapján benyújtott kérelem, amely egyrészt arra irányul, hogy a Törvényszék semmisítse meg a Bizottság 2018. október 12-i határozatát, amely a felperest áthelyezi az Európai Csalás Elleni Hivatalhoz (OLAF) Brüsszelbe (Belgium), továbbá semmisítse meg a Bizottság 2018. október 29-i levelét, amelyben a Bizottság ideiglenes jelleggel megerősítette a felperesnek, hogy az OLAF-hoz történő beosztásának időpontja 2018. december 1-je, és gyakorlati információkat közölt vele a Brüsszelbe történő visszatérését illetően, valamint semmisítse meg az e két határozat ellen benyújtott panasz elutasításáról szóló határozatot, másrészt pedig arra irányul, hogy térítsék meg azt a kárt, amely a felperest különösen e határozatok folytán állítólag érte; a T-140/19. sz. ügyben az EUMSZ 270. cikk alapján benyújtott kérelem, amely arra irányul, hogy a Törvényszék semmisítse meg a felperes 2017. évre vonatkozó értékelő jelentését, továbbá azt a javaslatot, amely arra irányul, hogy a felperest a 2018. évi előléptetési időszakban ne léptessék elő, továbbá a felperes által 2018. január 26-án benyújtott segítségnyújtás iránti kérelem elutasítását, valamint az e három határozat ellen benyújtott panaszok elutasításáról szóló határozatokat.
      
         Az ítélet rendelkező része
      
      
                  1)
               
               
                  A Törvényszék a T-671/18. sz. és T-140/19. sz. egyesített ügyekben benyújtott kereseteket elutasítja.
               
            
                  2)
               
               
                  A Törvényszék ZU-t kötelezi a költségek viselésére, ideértve a T-671/18. R. sz. ideiglenes intézkedés iránti eljárás költségeit is.
               
            
         (1)  HL C 16., 2019.1.14.